
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	04.06.2026.
	
	Nr. RD-26-201-ir


	Par satiksmi pasākuma laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, ņemot vērā Latvijas Etnogrāfiskā brīvdabas muzeja 20.05.2026. iesniegumus Nr. 1-10-249 un Nr. 1-10-250 par publisku pasākumu “Latvijas Etnogrāfiskā brīvdabas muzeja Tautas lietišķās mākslas darinājumu gadatirgus” Latvijas Etnogrāfiskajā brīvdabas muzejā:

1. Noteikt, ka 06.06.2026. un 07.06.2026. tiks atļauts novietot transportlīdzekļus Brīvības gatvē, brauktuves nomales posmā virzienā no tilta pār Juglas kanālu līdz Latvijas Etnogrāfiskajam brīvdabas muzejam, un Brīvības gatvē, posmā no autobusa pieturvietas “Brīvdabas muzejs” (virzienā uz centru) līdz tiltam pār Juglas kanālu.

2. Par pasākuma norisi atbild Latvijas Etnogrāfiskā brīvdabas muzeja Izglītības un informācijas nodaļas vadītāja pienākumu izpildītāja Anda Skuja (tālrunis 25664111, e-pasts: anda.skuja@lebm.gov.lv).

3. Pasākuma organizators – Latvijas Etnogrāfiskais brīvdabas muzejs veiks norēķinus ar sabiedrību ar ierobežotu atbildību “RĪGAS LUKSOFORS” par satiksmes organizācijas shēmu izstrādi un ceļa zīmju izvietošanu iepriekšminētajās vietās norādītajā laikā.

4. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas shēmu izstrādi un ceļa zīmju izvietošanu iepriekšminētajās vietās norādītajā laikā.

5. Rīgas pašvaldības sabiedrībai ar ierobežotu atbildību “Rīgas satiksme” 06.06.2026. un 07.06.2026:

5.1. organizēt reisus autobusa maršrutā Brīvdabas muzejs–Jugla saskaņā ar rīkojuma pielikumu pa maršrutu:

5.1.1. virzienā no Juglas pa Murjāņu ielu, Silciema ielu, Brīvības gatvi līdz pieturai “Brīvdabas muzejs”;

5.1.2. virzienā uz Juglu pa Brīvības gatvi, satiksmes pārvadā apgriezties braukšanai pretējā virzienā, tālāk pa Brīvības gatvi, Murjāņu ielu līdz galapunktam “Jugla”;

5.2. organizēt reisus 31. trolejbusa maršrutā saskaņā ar rīkojuma pielikumu;

5.3. izvietot informāciju par papildu reisiem pieturvietās.

6. Rīgas valstspilsētas pašvaldības Centrālās administrācijas Komunikācijas pārvaldei:

6.1. nodrošināt informācijas par izmaiņām transportlīdzekļu satiksmē pasākuma laikā publiskošanu Rīgas valstspilsētas pašvaldības komunikācijas kanālu resursos;

6.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.
	Rīgas pilsētas izpilddirektors 

